OpenLLM-France/wikimedia huggingface dataset:
# Universal

«Universal» té aquests significats:
* Música:
** Universal (àlbum), onzè disc del grup anglès de pop electrònic Orchestral Manoeuvres in the Dark
** Universal Records, discogràfica estatunidenca
** Universal Music Group, grup financer i de segells discogràfics
* Dret:
** Declaració Universal dels Drets Humans, document proclamat per l'Assemblea General de l'ONU què subratlla els drets humans bàsics que s'apliquen, sense excepció, a tots els éssers humans
** Declaració Universal dels Drets Lingüístics, aprovada a Barcelona durant la Conferència Mundial de Drets Lingüístics, celebrada el 1996 per iniciativa del Comitè de Traduccions i Drets Lingüístics del PEN Club Internacional i el CIEMEN
** Principi universal, principi que regeix l'extraterritorialitat del dret penal espanyol
** Sufragi universal, supòsit que consisteix a dotar del dret a vot tota la població adulta d'un estat, independentment de la seva ètnia, sexe, creences o classe social
* Ciència:
** Àlgebra universal, branca de la matemàtica que estudia de manera abstracta les idees comunes a totes les estructures algebraiques per si mateixes
** Llei de la gravitació universal, postulat de Newton que indica la força d'atracció entre dos cossos és proporcional al producte de les masses i inversament proporcional al quadrat de la distància que separa els dos cossos
* Tecnologia:
** Universal Business Language, llibreria gratuïta de documents de negoci electrònics estàndards en format XML com per exemple comandes i factures
** Universal Mobile Telecommunications System, sistema de comunicacions mòbils de tercera generació de la Unió Internacional de
** Universal Disk Format, sistema de fitxers amb estandard ISO 9660 propietat que utilitza les gravadores de CD/DVD com un dispositiu d'emmagatzematge lògic
** Accés multimèdia universal
** Binari universal, fitxer exectuable que funciona nativament tant a ordinadors PowerPC com en els Macintosh x86 basats en Intel
** Bus en sèrie universal, estàndard industrial que defineix el cablejat, els connectors i el protocol de comunicacions emprat en un bus de dades per a connectar, comunicar i alimentar perifèrics des dels ordinadors
* Miscel·lània:
** Universal (Indiana), localitat de l'estat d'Indiana, als Estats Units
** Universal Studios, companyia dedicada a la producció i la distribució de pel·lícules de cinema, controlada per General Electric
** Casa Universal de Justícia, institució suprema de govern de la Fe bahà'í
** Congrés Universal d'Esperanto
** Diluvi universal
** Disseny universal
** Enciclopedia Libre Universal en Español
** Exposició universal
** El Noticiero Universal
** Fòrum Universal de les Cultures
** Història universal, conjunt de fets i processos que s'han desenvolupat entorn a l'ésser humà, des de l'aparició dels primers homínids fins avui dia
** Llengua universal
** Problema dels universals
** Temps universal coordinat, zona horària de referència respecte de la qual es calculen totes les hores corresponents a les altres zones horàries del món
# Veľké Slemence

Veľké Slemence és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1332.
# Veľké Teriakovce

Veľké Teriakovce és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1334.
# Vincent du Vigneaud

Vincent du Vigneaud (Chicago, EUA, 18 de maig de 1901 - Scarsdale, 11 de desembre de 1978) fou un bioquímic i professor universitari nord-americà, d'ascendència francesa, guardonat amb el Premi Nobel de Química l'any 1955.

## Biografia

Va néixer el 18 de maig de 1901 a la ciutat de Chicago, situada a l'estat nord-americà de Michigan. Va estudiar bioquímica a les universitats d'Illinois i de Rochester, on es va doctorar. El 1927 fou nomenat professor de bioquímica a la Universitat de d'Illinois i posteriorment va ser nomenat cap del Departament de Bioquímica de l'Escola de Medicina George Washington. Finalment l'any 1938 fou nomenat catedràtic de la Universitat Cornell.
Va morir l'11 de desembre de 1978 a la seva residència de Scarsdale, població situada a l'estat de Nova York.

## Recerca científica

La seva recerca es va centrar en l'estudi de la naturalesa i comportament del sofre polipèptid en relació amb l'estructura de certes hormones, com la insulina i les hormones del lòbul posterior de la hipòfisi o glàndula pituïtària, dues de les quals va assolir aïllar i obtenir en estat pur. Ambdues hormones, l'oxitocina que estimula les contraccions de l'úter i el funcionament de les glàndules mamàries, i la vasopressina que augmenta la tensió arterial i excita la musculatura llisa de l'aparell digestiu, estan constituïdes per cicles polipèptids de vuit aminoàcids amb un pont de dos àtoms de sofre.
L'any 1955 fou guardonat amb el Premi Nobel de Química pel seu treball sobre la unió de sofre, cabdal en la síntesi de la primera hormona polipèptida.

## Enllaços externs

* «Vincent du Vigneaud» (en anglès). The Nobel Prize. The Nobel Foundation.
# Vincent Vitetta

Vincent Vitetta (Niça, 1 d'octubre de 1925 - Niça, 12 d'abril de 2021) va ser un ciclista francès, que fou professional entre 1949 i 1958.

## Palmarès

* 1952
** 1r a la Volta a Algèria
* 1953
** 1r al G.P. de Fréjus
* 1954
** Vencedor d'una etapa del Gran Premi del Midi Libre
** Vencedor d'una etapa de la Volta al Marroc

### Resultats al Tour de França

* 1951. 33è de la classificació general
* 1952. 20è de la classificació general
* 1953. 59è de la classificació general
* 1954. 8è de la classificació general
* 1955. 16è de la classificació general
* 1956. 53è de la classificació general

### Resultats al Giro d'Itàlia

* 1955. 74è de la classificació general

## Enllaços externs

* Fitxa de Vincent Vitetta a sitiodeciclismo.net
# Vasco Cabral

Vasco Cabral (Farim, 1926-Bissau, 2005) va ser un polític i escriptor de Guinea Bissau. De 1974 a 2004 va ser ministre d'economia i finances, de justícia i vicepresident de Guinea Bissau.
Va estudiar a la Universitat Tècnica de Lisboa, va ser opositor al règim salazarista des de 1949 i va ser detingut en 1953 després de participar en el IV Festival de la Joventut de Bucarest. Empresonat fins 1958, milita en el Partit Comunista Portuguès des de 1961 i passa a la clandestinitat. En 1962 s'escapa de Portugal amb Agostinho Neto i torna a la Guinea Portuguesa, on s'uneix al Partit Africà per la Independència de Guinea i Cap Verd i lluita en la guerra d'independència de Guinea Bissau. Molt proper a Amílcar Cabral, va escapar il·lès en l'atemptat del seu assassinat en 1973. Tot i que es va oposar al cop d'estat que va deposar Luís Cabral, de 1974 a 2004 va ocupar diversos càrrecs oficials: ministre d'economia i finances, coordinador d'Economia i Planificació, ministre justícia, membre del Conselho de Estado i vicepresident de Guinea Bissau.

## Obra

* A luta é a minha primavera, 1981 (poesia)

## Bibliografia

* Alonso Romo, Eduardo J., Literatura africana de lengua portuguesa , Revista Espéculo n.º 40, 2008, Universidad Complutense de Madrid.

## Referències

* ↑ Infopedia (portuguès)
* ↑ Vasco Cabral

## Vegeu també

* Llista d'escriptors africans
# Vil·la Adauta

Vil·la Adauta és una obra del municipi de la Garriga (Vallès Oriental) inclosa en l'Inventari del Patrimoni Arquitectònic de Catalunya.

## Descripció

Habitatge unifamiliar aïllat de composició simètrica, consta de planta baixa i dos pisos. Parets estucades i obertures encerclades amb vessant d'aigua. A la planta baixa les finestres laterals estan partides per una pilastra. Les impostes ceràmiques i la cornisa perimetral estan tallades pel cos central i aquest apareix coronat per una espadanya escalonada on hi ha la inscripció «Villa Adauta». Les entrepilastres dels permòdols estan estucades amb motius geomètrics.

## Història

L'any 1900 el mestre d'obres Tomàs Nualart va reformar el reixat i afegí el pòrtic d'entrada. L'any 1913 s'edificà una planta baixa i pis al costat del límit sud. Com a element característic cal destacar que es va revestir quasi tot l'edifici amb rajola blava.

## Referències

* 1 2 «Vil·la Adauta - Pere Armengol». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
# Volta a Eslovènia 2019

La Volta a Eslovènia 2019, 26a edició de la Volta a Eslovènia, es disputà entre el 18 de juny al 23 de juny de 2019 en cinc etapes i un total de 808,5 km. La cursa formava part del calendari de l'UCI Europa Tour 2019, amb una categoria 2.HC.
El vencedor final fou l'italià Diego Ulissi (UAE Team Emirates), que fou acompanyat al podi per Giovanni Visconti (Neri Sottoli-Selle Italia-KTM) i Aleksandr Vlàssov (Gazprom-RusVelo).

## Equips

L'organització convidà a prendre part en la cursa a dinou equips:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 19 de juny | Ljubljana – Rogaška Slatina | contrarellotge individual | 171 | Pascal Ackermann | Pascal Ackermann |
| 2a etapa | 20 de juny | Maribor – Celje | etapa accidentada | 146,3 | Luka Mezgec | Luka Mezgec |
| 3a etapa | 21 de juny | Žalec – Idrija | etapa de mitja muntanya | 169,8 | Diego Ulissi | Diego Ulissi |
| 4a etapa | 22 de juny | Nova Gorica – Ajdovščina | etapa accidentada | 153,9 | Giovanni Visconti | Diego Ulissi |
| 5a etapa | 23 de juny | Trebnje – Novo Mesto | etapa plana | 167,5 | Giacomo Nizzolo | Diego Ulissi |

### 1a etapa

Font: ProCyclingStats :
Font: ProCyclingStats :

### 2a etapa

Font: ProCyclingStats :
Font: ProCyclingStats :

### 3a etapa

Font: ProCyclingStats :
Font: ProCyclingStats :

### 4a etapa

Font: ProCyclingStats :
Font: ProCyclingStats :

### 5a etapa

Font: ProCyclingStats :

## Classificació final

Font: ProCyclingStats :

## Evolució de les classificacions

| Etapa | Vencedor | Classificació general | Classificació per punts | Classificació de la muntanya | Classificació dels joves | Classificació per equips |
| 1 | Pascal Ackermann | Pascal Ackermann | Pascal Ackermann | Aljaž Jarc | Aljaž Jarc | UAE Emirates |
| 2 | Luka Mezgec | Luka Mezgec | Luka Mezgec | Aleksandr Vlàssov | Tadej Pogačar | UAE Emirates |
| 3 | Diego Ulissi | Diego Ulissi | Luka Mezgec | Aleksandr Vlàssov | Tadej Pogačar | UAE Emirates |
| 4 | Giovanni Visconti | Diego Ulissi | Diego Ulissi | Aleksandr Vlàssov | Tadej Pogačar | UAE Emirates |
| 5 | Giacomo Nizzolo | Diego Ulissi | Luka Mezgec | Aleksandr Vlàssov | Tadej Pogačar | UAE Emirates |
| Final | Final | Diego Ulissi | Luka Mezgec | Aleksandr Vlàssov | Tadej Pogačar | UAE Emirates |

## Referències

* 1 2 «Dominio de Italia en Eslovenia: Nizzolo gana la última y Ulissi se lleva la general». biciciclismo.com, 23-06-2019 [Consulta: 6 juliol 2019].
* ↑ «Ackermann se impone en la 1ª del Tour de Eslovenia». biciciclismo.com, 19-06-2019 [Consulta: 6 juliol 2019].
* ↑ «Luka Mezgec se impone en la 2ª del Tour de Eslovenia y es líder». biciciclismo.com, 20-06-2019 [Consulta: 6 juliol 2019].
* ↑ «Etapa y liderato para Diego Ulissi en el Tour de Eslovenia». biciciclismo.com, 21-06-2019 [Consulta: 6 juliol 2019].
* ↑ «Visconti puede con Ulissi en el sprint reducido de la 4ª de Eslovenia». biciciclismo.com, 22-06-2019 [Consulta: 6 juliol 2019].

## Enllaços externs

* Web oficial Arxivat 2007-10-20 a Wayback Machine. (eslovè)
# Voleuses

Voleuses és una pel·lícula de comèdia d'acció francesa del 2023 dirigida per Mélanie Laurent, que també va protagonitzar la pel·lícula juntament amb Adèle Exarchopoulos i Manon Bresch. La pel·lícula es basa en la novel·la gràfica La Grande Odalisque de Jérôme Mulot, Florent Ruppert i Bastien Vivès. Es va estrenar a Netflix l'1 de novembre de 2023. S'ha subtitulat al català.

## Repartiment

* Adèle Exarchopoulos com a Alex
* Mélanie Laurent com a Carole
* Manon Bresch com a Sam
* Isabelle Adjani com a Marraine
* Félix Moati com a Clarence
* Philippe Katerine com Abner
* Mila Rosenthal com a Raoule

## Referències

* ↑ «Wingwomen review – French Netflix crime comedy has a cop-out ending». .
* ↑ «Mélanie Laurent on Debunking Action Movie Stereotypes With Netflix's 'Wingwomen': 'We Wanted It to Be Rock 'n' Roll' (EXCLUSIVE)». Variety.
* ↑ «Voleuses». Goita què fan, ara!. [Consulta: 26 agost 2024].
# Volta a la província de València

La Volta a la província de València és una competició ciclista per etapes que es disputa a la Província de València al País Valencià. Està reservada a ciclistes amateurs i sub-23.

## Palmarès

| Any | Vencedor | Segon | Tercer |
| 2011 | José Belda | Gastón Agüero | Oriol Colomé |
| 2012 | Carlos Oyarzún | Víctor Martín | Sebastián Tamayo |
| 2013 | Iván Martínez | Jordi Simón | Higinio Fernández |
| 2014 | Israel Nuño | Steven Calderón | Piotr Havik |
| 2015 | Martijn Budding | Mikel Iturria | Joris Nieuwenhuis |
| 2016 | Nícolas Sessler | Sergio Martín | Takeaki Amezawa |
| 2017 | Erlend Sor | Alexander Grigoriev | Sergio Samitier |
| 2018 | Savva Novikov | José Félix Parra | Antonio Jesús Soto |
| 2019 | Simon Carr | Carlos Rodríguez | Adrià Moreno |
| 2020 | Mauricio Moreira | Lev Gonov | Raúl García Pierna |
| 2021 | Benjamín Prades | Mikel Retegi | Erik Martorell |
| 2022 | Pablo Carrascosa | Haimar Etxeberria | Francisco Peñuela |

## Referències

* ↑ «José Belda arrasa en la Volta a Valencia» (en castellà).
* ↑ «La Volta a la Provincia de València concluye con un nuevo record de publico» (en castellà), 10-09-2012.
* ↑ «Iván Martínez se adjudica la Volta a Valencia» (en castellà), 09-09-2013.
* ↑ «Israel Nuño se corona vencedor de la Volta» (en castellà), 08-09-2014.
* ↑ «Mora pone el colofón final a la Volta» (en castellà), 07-09-2015.
* ↑ «El sub-23 brasileño Nicolás Sessler, nuevo rey de Náquera y de la Volta a València» (en castellà), 04-09-2016.
* ↑ Uiso Crespo. «Erlend Sor se adjudica una disputada Vuelta Ciclista a la Provincia de Valencia» (en castellà), 11-09-2017.
* ↑ «El ruso Savva Novikov gana la Volta a València-Trofeu Diputació» (en castellà), 09-09-2018.
* ↑ «Simon Carr se corona en Moncada» (en castellà), 08-09-2019.
* ↑ «Mauricio Moreira conquista la Volta a Valencia» (en castellà), 13-09-2020.
* ↑ «Benjamí Prades gana La Volta a València» (en castellà), 12-09-2021.
* ↑ «Oded Kogut y Pablo Carrascosa triunfan en Moncada» (en castellà), 11-09-2022.

## Enllaços externs

* Volta a la província de València - Lloc web oficial
* Palmarès a sitiodeciclismo.net
# Vincenzu Giubega

Vincenzu Giubega (Calvi, 1761 - 1800) fou un religiós, jurista i diplomàtic cors. Es llicencià en dret civil i canònic i el 1784 fou secretari de la delegació francesa a Gènova. El 1788 fou membre de l'Accademia Lingustica degl'Industiosi i el 1789 vicari general del bisbe de Vico. Quan els anglesos ocuparen Còrsega marxà del país, i quan tornà fou nomenat jutge del Tribunal de Cassació del Departament. El 1800 fou jutge del Tribunal d'Apel·lació d'Ajaccio. Va escriure poemes en italià amb influència d'Anacreont, com Poesie postume i Ad amore... i traduí poemes d'Ovidi i Catul al cors.

## Enllaços externs

* Biografia Arxivat 2008-12-14 a Wayback Machine.
* Treballs per o sobre Vincenzu Giubega en biblioteques (catàleg WorldCat) (anglès)
# Watsonia versfeldii

Watsonia versfeldii és una planta de la família de les Iridaceae, bulbosa, molt vistosa. Es troba en vessants de pedra arenisca en el nord-oest del cap. És una planta alta amb flors de color rosa-porpra les quals surten a l'estiu.

## Etimologia

El gènere Watsonia va ser descrit en el 1752 per Philip Miller del Chelsea Physic Garden. El nom comú africà és kanol derivat fonèticament del nom alemany original de 'knol' que significa corm i s'aplica a totes aquelles espècies cormofítiques encara en especial a les del gènere Watsonia. S'acompanya a vegades del prefix descriptiu per exemple rooikanol (corm vermell) si les flors són vermelles o suurkanol si el corm és d'un gust agre. El nom és també sovint combinat amb l'africà pypie tal com kanolpypie, com a referència al petit periant tubular de les flors.
Els sinònims que presenta són:
* Watsonia ecklonii L.Bolus
* Watsonia versfeldii var. alba J.W.Mathews & L.Bolus

## Referències

* «Watsonia versfeldii a EOL» (en anglès). [Consulta: 26 novembre 2014].
* «Watsonia versfeldii a The Plant List» (en anglès). [Consulta: 26 novembre 2014].
# Vistremir

Vistremir va ser un religiós mossàrab que va ser arquebisbe de Toledo entre ca. 828 i 858.
Successor de Gumesind vers l'any 828. El febrer de 839 va presidir el Concili de Sevilla, on es va tractar un problema d'aquella demarcació, i malgrat assistir-hi l'arquebisbe de Sevilla sembla que Toledo, malgrat encara no existir el títol de primat, ja tenia una importància superior a la resta. A més, amb la celebració d'aquesta reunió es demostra així que el territori peninsular dominat pels musulmans va mantenir l'estructura eclesiàstica anterior, inclosa la diversitat de càrrecs. Enrique Flórez ens informa que Eulogi de Còrdova va ser panegirista de Vistremir. El sant, que va passar molts dies amb ell conversant vers el 849, el qualifica d'ancià però encara amb vigor, i enumera les seves qualitats d'home santíssim i honest en els costums i mèrits. Explica, doncs, que Vistremir va predicar malgrat estar sota domini musulmà i va mantenir l'antic esplendor de l'església de Toledo. Aquest panegíric va ser escrit l'any 851 i aleshores el bisbe encara vivia. Atès que Eulogi va ser arquebisbe de Toledo electe el 859, es creu que Vistremir podria haver viscut fins aquesta data i, per tant, el seu mandat al capdavant de l'arxidiòcesi hauria estat de trenta anys.

## Referències

* 1 2 Flórez, 1859, p. 346.
* ↑ Simonet, 1903, p. 126-127.
* ↑ Flórez, 1859, p. 347.

## Bibliografia

* Flórez, Enrique. España sagrada (en castellà). Tom V. Madrid: J. Rodríguez, 1859.
* Simonet, Francisco Javier. Historia de los mozárabes de España (en castellà). Tom I. Madrid: Reial Acadèmia de la Història, 1903.
# Wednesday Morning, 3 A.M.

Wednesday Morning, 3 A.M. és el primer àlbum de Simon and Garfunkel, publicat el 19 d'octubre de 1964 als Estats Units, tot i que no es va publicar a Europa fins al 1968. La companyia discogràfica és Columbia, el productor Tom Wilson, i l'enginyer de so Roy Halee. Va arribar a la posició 30 de les llistes de pop de la revista americana Billboard. El disc es compon majoritàriament de cançons compostes per Paul Simon, però també conté versions d'altres artistes. La cançó més significativa de tot l'àlbum és la versió acústica de «The Sound of Silence», el tema que va catapultar Simon i Garfunkel cap a la fama. Wednesday Morning, 3 A.M. és un àlbum d'estil folk molt influït per artistes de l'època com Bob Dylan, Paul and Mary, Peter o The Kingston Trio.
Les vendes del disc van ser pèssimes i, desil·lusionat, Paul va tornar a Londres. L'any següent, però. el so folk-rock es va posar de moda i van saltar a l'èxit bandes com Bob Dylan o The Byrds. Llavors, el productor Tom Wilson va decidir afegir guitarra elèctrica, baix i bateria a la versió acústica de «The Sound of Silence»; aquesta versió va arribar a ser número u als Estats Units i el duo va poder seguir endavant.

## Intèrprets

* Paul Simon: veu, guitarra
* Art Garfunkel: veu
* Barry Kornfeld: guitarra
* Bill Lee: baix

## Llista de cançons

* «You Can Tell the World» (Bob Camp / Bob Gibson) (2:45)
* «Last Night I Had The Strangest Dream» (Ed McCurdy) (2:12)
* «Bleecker Street» (Simon) (2:46)
* «Sparrow» (Simon) (2:50)
* «Benedictus» (Tradicional) (2:41)
* «The Sound of Silence» (Simon) (3:07)
* «He Was My Brother» (Simon) (2:50)
* «Peggy-O» (Traditional) (2:25)
* «The Sun Is Burning» (I. Campbell) (2:49)
* «The Times They Are A-Changin'» (Bob Dylan) (2:54)
* «Wednesday Morning, 3 A.M.» (Simon) (2:14)

## Referències

* ↑ Wednesday Morning, 3 A.M. a Allmusic
# Wedgie

Un wedgie (en anglès) és un assetjament que consisteix a tirar dels calçons d'un noi, concretament de la goma d'aquestos, amb l'única finalitat de fer-li mal. Els calçons es fiquen entre les natges de la víctima fent que senti dolor i vergonya.

## Tipus

Hi ha diversos tipus de wedgies:
* Hanging wedgie: es penja a la víctima de la goma del calçó.
* Atomic wedgie: es tira de la goma del calçó fins que aquest queda enganxat al cap de la víctima.
Els wedgies funcionen millor si la víctima porta calçons tipus slips o tanga masculina, ja que amb bòxers els calçons no fan tant de mal perquè no es fiquen entre les natges.

## Referències

* ↑ Wedgie. The American Heritage Dictionary of the English Language, Fourth Edition. Houghton Mifflin Company, 2004. Retrieved 30 November 2007 via Dictionary.com.
* ↑ No More Bullies, School Counselor Resources.
* ↑ Stuever, Hank «At School, a Most Uncomfortable Subject». , 02-09-2002 [Consulta: 7 juliol 2009]. Arxivat 2010-04-13 a Wayback Machine. «Còpia arxivada». Arxivat de l'original el 2010-04-13. [Consulta: 19 gener 2017].
* ↑ Krysis, B. M.. The Angry Plumber and Other Woefully True Bathroom Calamities. Trafford Publishing, 2004, p. 72. ISBN 978-1-4120-2359-7 [Consulta: 6 juliol 2009].
* ↑ «Emergency operation after school prank - Local stories», 2 diciembre 2004. [Consulta: 1r agost 2012].
# Wendy Houvenaghel

Wendy Houvenaghel (Magherafelt, Irlanda del Nord, 27 de novembre de 1974) és una ciclista britànica especialista en persecució. Campiona del món tres cops, va aconseguir una medalla de plata als Jocs Olímpics de Pequín.

## Palmarès en pista

* 2005
** Campiona nacional en Persecució
* 2007
** Campiona nacional en Persecució
* 2008
** Medalla de plata als Jocs Olímpics de Pequín en Persecució per equips
** Campiona del món de persecució per equips (amb Joanna Rowsell i Rebecca Romero)
* 2009
** Campiona del món de persecució per equips (amb Joanna Rowsell i Elizabeth Armitstead)
* 2010
** Campiona d'Europa en Persecució per equips (amb Katie Colclough i Laura Trott)
** Campiona nacional en Persecució
* 2011
** Campiona del món de persecució per equips (amb Laura Trott i Danielle King)

### Resultats a la Copa del Món

* 2005-2006
** 1a a la Classificació general i a les proves de Sydney, en Persecució
* 2006-2007
** 1a a la Classificació general i a les proves de Manchester i Moscou, en Persecució
* 2008-2009
** 1a a Manchester, en Persecució
* 2009-2010
** 1a a la Classificació general i a les proves de Manchester i Melbourne, en Persecució
** 1a a Manchester, en Persecució per equips
* 2010-2011
** 1a a Manchester, en Persecució per equips
* 2011-2012
** 1a a Cali, en Persecució per equips

## Palmarès en ruta

* 2003
** Campiona del Regne Unit en contrarellotge
* 2007
** Campiona del Regne Unit en contrarellotge
* 2009
** 1a al Chrono champenois
* 2011
** Campiona del Regne Unit en contrarellotge
* 2012
** Campiona del Regne Unit en contrarellotge
** 1a al Chrono champenois
** 1a al Celtic Chrono

## Enllaços externs

* Fitxa a sitiodeciclismo.net
* Fitxa a cyclebase.nl
# Wendy Smits

Wendy Smits (Amsterdam, 22 de gener de 1983 - 9 d'octubre de 2022) fou una jugadora d'handbol internacional holandesa.
Smits va jugar a l'HV SEW fins 2005, quan marxa a Alemanya, on juga amb el TuS Metzingen, HSG Sulzbach Leidersbach i Frisch Auf Göppingen. Va tornar als Països Baixos i va jugar amb l'SV Dalfsen Handbal entre 2009 i 2012, on feu 50 gols a la Challenge Cup. Després de jugar els darrers tres mesos el 2012 amb HSG Blomberg-Lippe, i des del 2013 al Fortissimo. A finals de desembre de 2015, es va traslladar a Foreholte a causa d'un conflicte amb el seu entrenador Kees Boomhouwer.
Smits també va jugar 14 partits amb la selecció holandesa femenina d'handbol. Va ser entrenadora assistent de la selecció femenina sub-16.
Smits, que vivia a Almere, estava casada i tenia una filla. A causa d'una malaltia greu, Smits va morir l'octubre de 2022 a l'edat de 39 anys.

## Referències

* ↑ De omgekeerde weg van een handbaltalent, De Volkskrant, 4 January 2010
* 1 2 Sport. «Trágica muerte de Wendy Smits, jugadora de balonmano» (en castellà), 11-10-2022. [Consulta: 14 octubre 2022].
* 1 2 3 Slechts 39 jaar: Wendy Smits overleden, handbalstartpunt.nl, 10 October 2022
* ↑ OUD INTERNATIONAL WENDY SMITS OPGESTAPT NA CONFLICT MET KEES BOOMHOUWER, handbalinside.nl, 8 December 2015